cyanic-selkie/wikianc huggingface dataset:
Silovikit
Silovikkien aatteet
Strategisesti tärkeisiin talouden aloihin kuuluu myös sotateollisuus, jonka silovikit ovat ottaneet myös haltuunsa. Keskeinen silovikki Sergei Ivanov onkin sanonut, että sotateollisuudesta tulisikin kehittää Venäjän korkean teknologian teollisuuden moottori, kuten Neuvostoliitossa. Aseteollisuuden vientimonopolia hallitsevan Rosoboronexportin johtaja on Sergei Tšemetsov, joka sotilaana tutustui Putiniin Dresdenissä. Tšemetsovin edeltäjä Andrei Beljaninov toimii nykyään tullilaitoksen pääjohtajana. Lisäksi Viktor Ivanov toimii aseteollisuusyhtiö Almaz-Antein ja Venäjän suurimman lentoyhtiön Aeroflotin hallituksen puheenjohtajana. Valtiollisen telakkayhtiön johtaja on varapääministeri Sergei Naryškinin.
Jon Demartin
Hänen työnsä ovat enemmän kolmiulotteiseen muotoon ja mallin rytmiin painottuvia kuin muiden Grand Central Academy of Artin ohjaajien. Useat hänen piirustuksensa ovat nopeita croquisluonnoksia.
Mazarine Pingeot
Ura kirjoittajana
Vuonna 1998 Mazarine Pingeot julkaisi ensimmäisen kirjansa nimeltä Premier roman, kirja saavutti paljon näkyvyyttä mediassa, mutta kritiikki kohteli sitä ankarammin. Kirjaa kuitenkin myytiin 60 000 kappaletta ja sen käännetty useille kielille.
Mazarine Pingeot kirjoitti väitöskirjansa ja puolusti sitä 3. joulukuuta 2016 Pariisin VIII yliopistossa ja hänen väitöskirjansa käsitteli René Descartesia, Temps et subjectivité chez Descartes: Identités et mémoire(s)
Kap Verde
Luonto
Kap Verdellä ei ole muita luontaisia maanisäkäslajeja kuin lepakot. Ihmisen mukana tulleet lajit, kuten hiiri ja kaniini ovat villiintyneet. Monet muuttolinnut pysähtyvät saarille matkallaan. Kylmän ja ravinteikkaan Kanarianvirran ansiosta saaria ympäröivässä meressä on monenlaisia kaloja ja selkärangattomia. Valaita on havaittu 16 lajia.
Politiikka
Kap Verde on semipresidentiaalinen tasavalta. Kap Verden hallintomalli perustuu vuonna 1992 hyväksyttyyn perustuslakiin. Siihen 1995 tehty lisäys lisäsi presidentin valtaa. Presidentin toimikausi on viisivuotinen.
Kulttuuri
Laulaja Cesária Évora on esiintynyt ympäri maailmaa, ja hänen levyjään on myyty suuria määriä Euroopassa. Hän nousi maailmanmaineeseen lähes 50-vuotiaana ja jatkoi esiintymistä 70-vuotiaaksi asti.
Media
Internetiä käyttää 43,0 prosenttia kansalaisista (2017).
Rauha (uskonto)
Rauha Uudessa testamentissa
Uuden testamentin kreikankielisessä alkutekstissä esiintyvä sana έιρηνη eireenee "rauha" on sama sana jota käytetään Vanhan testamentin kreikannoksessa šalom-sanan vastineena. Jeesuksen syntymän yhteydessä enkelit julistivat rauhan tulleen maan päälle. Jeesus itse yhdisti Vanhan testamentin ennustukset uudesta rauhanliitosta omaan tehtäväänsä sovittaa ihmisten synnit verellään. Hän lupasi jättää seuraajilleen rauhan (Johannes 14:27). Hän kuitenkin korosti, ettei tullut tuomaan rauhaa maallisessa mielessä. Päinvastoin, hän ennusti tulevaksi sotia ja riitoja. Jeesuksen tuoma rauha on ulkoisista olosuhteista riippumaton (Johannes 16:33) eikä ole inhimillisesti ymmärrettävissä (Filippiläisille 4:6-7). Täydellisesti rauha tulee Ilmestyskirjan mukaan silloin kun Jumala luo uuden taivaan ja uuden maan (Ilm.21:1-4). Rauha uusitestamentillisessa mielessä on siis pitkälti sama asia kuin pelastus.
Jane Powell
Powell syntyi Portlandissa Oregonissa ja oli siellä jo nuorena varsin tunnettu laulaja. Hän oli kiertänyt toisen maailmansodan aikana Oregon Victory Girl -nimellä hankkimassa varoja myymällä sotaobligaatioita. Powell teki elokuvaensiesiintymisensä musikaalissa Song of the Open Road (1944). Powellista tuli nopeasti suosittu, ja hänen elokuviansa olivat 1940-luvulla muun muassa Delightfully Dangerous (1945) ja Tapaamme illalla (1948).
Željko Ražnatović
Arkan sodissa
Arkanin "tiikerit" puhdistivat Bosnian sodassa huhtikuussa 1994 Bijeljinan, Zvornikin ja Brčkon. Syksyllä 1995 Arkanin joukot taistelivat Banja Lukan, Sanski Mostin ja Prijedorin alueella. Arkanin nimi liitetään Vukovarin sairaalamassamurhaan, Srebrenican joukkoteurastukseen ja Sarajevon piiritykseen. Arkan johti monia Bosnian sotatoimia ja palkitsi urheimmat sotilaansa. "Tiikerit" teloittivat vankinsa. Saatujen tietojen mukaan he myös ryöstivät ja salakuljettivat. Arkan itse toistuvasti kielsi haastatteluissa osallistuneensa sotarikoksiin 1990-luvulla.
Vatikaanin radio
Vatikaanin radio on yksi Vatikaanivaltion virallisista viestimistä. L'Osservatore Romanon ohella Vatikaanin radio on Vatikaanin merkittävin viestin.
Jeju
Historia ja kulttuuri
Saarella vallitsee muuta Koreaa lämpimämpi subtrooppinen ilmasto, ja sen eristyneisyyden vuoksi sinne on kehittynyt omaperäinen kulttuuri, jonka piirteitä ovat muun muassa dol hareubang -kivipatsaat ja matriarkaalinen perherakenne.
Stormblåst
Stormblåst on Dimmu Borgirin vuonna 1996 julkaisema melodinen black metal -albumi. Albumi on yhtyeen toinen ja viimeinen kokonaan norjankielinen äänite. Yhtyeen keulahahmot, Silenoz ja Shagrath, äänittivät ja soittivat albumin uudelleen vuonna 2005.
Punasusi
Uhat
Punasusi on uhanalainen, ja se on kärsinyt sekä metsästyksestä että elinalueiden tuhoutumisesta. Pahin uhka on risteytyminen kojootin kanssa. Punasusi hävisi luonnosta 1980-luvulla. Yksi sen kolmesta alalajista, C. l. floridanus, kuoli kokonaan sukupuuttoon. Punasusi kuitenkin säilyi vankeudessa elävien yksilöiden turvin. Risteytyminen kojootin kanssa aiheutui kojoottien leviämisestä ja punasusien määrän romahtamisesta niin pieneksi, että lisääntymiskumppaniksi kelpasi kojootti. Tämä aiheutti viimeisten puhtaiden yksilöiden häviämisen luonnosta. Punasusia on palautettu luontoon vuodesta 1987 lähtien ja vuonna 2003 luonnossa arvioitiin elävän noin 100 punasutta, kaikki C. l. gregoryi -alalajia. Toinen alalaji elää vankeudessa Etelä-Carolinassa. Punasuden ja kojootin yhteisiä pentueita on steriloitu, jotta ne eivät enää lisääntyisi.
Punasusien määrä alkoi uudelleen vähentyä 2010-luvulla. Vuonna 2018 luonnossa eli 40 punasutta. Vuonna 2019 määrä oli laskenut 19:sta ja lokakuussa 2021 8:aan. Helmikuussa 2023 luonnossa eli 14 punasutta. Vuosina 2019 ja 2021 ei syntynyt yhtään pentueita.
Troijalainen (tietotekniikka)
Virustorjuntaohjelmat, sähköpostisuodattimet ja palomuurit voivat osaltaan torjua troijalaisia, mutta tällainen suodattaminen ei koskaan voi olla täydellistä. Ulkoministeriössä 2013 hyökännyt haittaohjelma Uroburos oli mahdollisesti troijalainen.
Dimetrodon
Luokittelu
Dimetrondonia ja muita nisäkkäisiin kuulumattomia synapsideja on aikaisemmin kutsuttu ”nisäkäsmäisiksi matelijoiksi”. Nimi on kuitenkin virheellinen, sillä ne ovat läheisempää sukua nisäkkäille kuin matelijoille. Nykyisin biologit ja paleontologit suosivat fylogeneettista systematiikkaa, joka luokittelee eliöitä niiden evoluutiohistorian ja täten myös sukulaisuussuhteiden pohjalta. Tästä syystä sekä termi ”nisäkäsmäinen matelija” että nimitys ”Pelycosauria”, johon Dimetrodon aikaisemmin luokiteltiin on menettänyt merkityksensä, sillä osa siihen luetuista eläimistä, kuten Dimetrodon, on läheisempää sukua terapsideille, joihin myös nisäkkäät nykyisin luokitellaan, kuin toisilleen. Varhaisiin synapsideihin viitattaessa käytetään nykyään usein epävirallista nimitystä ”pelykosaurit” ja ”pelykosauri gradin synapsidit”. Taksonominen ryhmitys ”Pelycosauria” ei kuitenkaan ole enää käytössä.
Alaston apina
Alaston apina: Eläintieteilijän tutkimus eläimestä nimeltä ihminen (The Naked Ape) on brittiläisen Desmond Morrisin vuonna 1967 julkaisema kirja. Teoksen suomensi Anto Leikola vuonna 1968. Kirjasta on otettu suomeksi yhdeksän painosta vuosina 1968–1996.
Grand Rapids (Michigan)
Grand Rapids on kaupunki Yhdysvaltojen Michiganin osavaltiossa. Grand Rapidsissa on noin 200 000 asukasta ja kaupungin metropolialueella on noin 774 000 asukasta. Grand Rapids on Michiganin toiseksi suurin kaupunki. Grand Rapidsin perustivat alun perin eurooppalaiset lähetyssaarnaajat ja turkiskauppiaat 1800-luvun alussa. Vuonna 2011 34-vuotias mieshenkilö ampui kaupungissa seitsemän ihmistä itsensä lisäksi. thumb|left|400px|Panoraamakuva vuodelta 1905. Grand River, Grand Rapids.
Tequila (The Champsin kappale)
Historia
Vuonna 1957 Gene Autryn levy-yhtiö Challenge Records palkkasi Dave Burgessin (syntynyt vuonna 1934), kalifornialaisen rockabilly-laulaja-lauluntekijän joka esiintyi usein nimellä "Dave Dupree". Vuoden 1957 lopussa, kun levy-yhtiö ei ollut julkaissut yhtään hittiä, Challenge Records kääntyi Burgessin puoleen, joka järjesti levytyssession 23. joulukuuta Hollywoodissa. Studiossa olivat paikalla Burgess rytmikitarassa, Cliff Hills bassossa, Flores Trio (Danny Flores saksofonissa ja koskettimilla, Gene Alden rummuissa, ja ykköskitaristi Buddy Bruce) ja Huelyn Duvall laulaen taustalaulun. He olivat ensisijaisesti kokoontuneet äänittämään Burgesin kappaleen "Train to Nowhere", kuten myös kappaleet "Night Beat" ja "All Night Rock", joista jälkimmäistä ei koskaan julkaistu.
Nicholas Hiltner
Hän tuli New Yorkiin 2004 opiskelemaan Jacob Collinsin johdolla Water Street Atelieriin ja vuodet 2000-2003 hän opiskeli Cleveland Institute of Artissa, missä hän keskittyi akateemisiin piirustus-, maalaus- ja kuvanveistomenetelmiin.
Leo Beenhakker
Ura
Beenhakker on kokenut valmentaja, ja hän on vuonna 1968 alkaneella urallaan valmentanut useita maailman huippuseuroja kuten Real Madridia, Ajax Amsterdamia ja Club Américaa. Maajoukkuetasolla Beenhakker on toiminut muun muassa Alankomaiden maajoukkuevalmentajana. Trinidad ja Tobagon maajoukkueen Beenhakker luotsasi MM-lopputurnaukseen 2006. MM-kilpailuiden jälkeen Beenhakker siirtyi Puolan maajoukkueen päävalmentajaksi Paweł Janasin erottua tehtävistä.
Kekrops II
Kekrops II oli kreikkalaisessa mytologiassa Ateenan kuningas, Erekhtheuksen ja Praksithean vanhin poika. Hänen isänsä kuoltua tämän seuraajaa valitsemaan asetettiin Ksuthos, joka päätti luovuttaa valtaistuimen Kekropsille. Tästä hyvästä hänen veljensä karkottivat Ksuthoksen pois maasta.
Venäläinen kalenteri
Venäläisessä kalenterissa vuosi alkoi 1. syyskuuta ja vuodet laskettiin raamatullisesta maailman luonnista alkaen.
Venäjän ortodoksinen kirkko ei kuitenkaan halunnut siirtyä Neuvosto-Venäjän aikana gregoriaaniseen kalenteriin, vaan käyttää edelleen juliaanista kalenteria.
Kontula
Kontulan asukkaista 37,2 prosenttia oli ulkomaalaistaustaisia vuoden 2018 lopussa.
Historia
Kontulan rakentaminen aloitettiin toukokuussa 1964 Kontulantien itäpuolelta Porttikujalta. Saton ensimmäinen talo valmistui jo marraskuussa 1964 ja Hakan tammikuussa 1965. Kontula oli Hakan ja Saton toinen iso aluerakentamiskohde Helsingissä Pihlajamäen jälkeen. Asuntopula oli Helsingissä kova, eikä rakentamisen alkuvaiheessa elementtituotannon arkkitehtonisia ratkaisuja juurikaan arvosteltu. Rakennusliikkeet olisivat jopa halunneet rakentaa alueesta tiheämmän ja taloista pelkistetympiä. Kontulan rakentaminen rahoitettiin pääasiassa asuntosäästämisellä, ja kolmessa ensimmäisessä vaiheessa suureksi osaksi aravalainoituksella. Kontulaan muutti erityisesti lapsiperheitä Helsingin keskustan ahtaista asunnoista. Alkuvuosina asukkaat ottivat myös paljon alivuokralaisia, mikä kasvatti Kontulan asukaslukua. Vaikka Kontulan rakennukset valmistuivat nopeasti, alue oli muuten pitkän aikaa keskeneräinen. Pihojen ja teiden rakennus oli kesken, ja palvelut sekä liikenneyhteydet olivat huonoja. Koska paikallisia palveluita ei ollut, asukkaat joutuivat päivittäisillä asioillaan käyttämään ruuhkautunutta tieverkkoa sekä pelkkiä bussilinjoja. Heikkoa palvelutasoa nosti ostoskeskuksen valmistuminen vuonna 1967. Siinä oli 31 liikkeen tilat, joten se oli Puotinharjun pari vuotta aikaisemmin valmistunutta ostoskeskusta suurempi.
Palvelut
Helsingin kaupunki aloitti vuonna 2004 vuoteen 2009 kestäneen projektin, jonka aikana se käytti 50 miljoonaa euroa Kontulan julkisten rakennusten kunnostamiseen ja kehittämiseen. Elokuussa 2005 otettiin käyttöön Nuorison toimintakeskus, ja suunnitelmissa on myös metroaseman ja vanhustenkeskuksen täydellinen uudistaminen. Kontulan uimahallin peruskorjaus valmistui 4. huhtikuuta 2007. Kontulan kirjasto avattiin uusituissa tiloissa lokukuussa 2012.
Kontulan palvelukeskus on vuonna 1967 perustettu ostoskeskus, jossa toimii 85 yrittäjää, palveluntarjoajaa ja liikkeenharjoittajaa. Ostoskeskuksen yhteydessä on paljon palveluita kuten päivittäistavarakauppoja ja Alko. Julkisia palveluita ovat muun muassa posti, kirjasto, uimahalli, Kontupiste, Lähiöasema ja Kontulan terveysasema. Ostoskeskuksessa toimii myös nuorten toimintakeskus, jonka vuonna 2004 remontoidut tilat otettiin käyttöön toukokuussa 2005. Toimintakeskuksessa on muun muassa nuorisokahvila ja monitoimisali esimerkiksi konsertteja varten. Sen yhteydessä toimii myös Suomen suurin sisäskeittihalli.
Viher- ja virkistysalueet
Kontulan liikuntapuisto on myös kunnostettu erityisesti jalkapalloilua ajatellen. Myös Vesalan kenttien alue on tarkoitus kunnostaa varsinkin kouluja ja nuorten jalkapalloilua varten. Alueen muita puistoja ovat muun muassa Kiinalaispuisto ja Ruutipuisto. Kontulan läheisyydessä sijaitsee myös Kivikon liikuntapuisto, jonka toteutus on kuitenkin edelleen kesken. Esimerkiksi alueelle suunniteltujen kenttien rakennustyö aloitetaan vasta vuonna 2011.
Äänestäminen
Kontulalaisten äänestysaktiivisuus on vaihdellut vuosien mittaan. 1970-luvulla äänestysaktiivisuus oli muuta Helsinkiä korkeampi, pysytellen 80 % tienoilla, ja muuta Suomea vain hieman matalampi. SKP ja SDP saivat alueen äänistä noin 60 %; vaikka SKP:n kannatus Helsingissä laski, Kontulassa se nousi 1970-luvulla. Vuosi 1972 oli historiallinen, sillä kunnallisvaaleissa Kontulasta valittiin kuusi ehdokasta valtuustoon. Jo 1980-luvulla moni kontulalainen, etenkin nuori, siirtyi nukkuviin äänestäjiin. Vuoden 1991 eduskuntavaaleissa kontulalaisten äänestysaktiivisuus oli ennätysalhaalla, 66 %:ssa. Äänestysaktiivisuuden ero koko Suomen äänestysaktiivisuuteen oli 6 %-yksikköä. Aktiivisuus on jakautunut asuntotyypin mukaan: vuoden 1999 eduskuntavaaleissa omistusasuntojen asukkaista äänesti 78 %, vuokratalojen asukkaista 56 %. 2000-luvulla Kontulan äänestysaktiivisuus on ollut muuhun kaupunkiin verrattaessa matalampi.
Viittaukset kulttuurissa
Kontulalainen rap-yhtye, ja sen samanniminen keulakuva, Notkea Rotta mainostaa sanoituksissaan Kontulaa ja muuta Itä-Helsinkiä. Vuonna 2005 julkaistiin yhtyeen debyyttialbumi Itä meidän, joka kertoo Itä-Helsingin elämästä. Vuonna 2007 yhtye julkaisi toisen albuminsa Kontula – Koh Phangan All Night Long.
Adolf Hamann
Adolf Hamann (3. syyskuuta 1885 – 30. joulukuuta 1945) oli Saksan armeijan kenraali toisessa maailmansodassa. Vuonna 1944 kenraaliluutnantti Hamann oli Bobruiskin aluekomendanttina operaatio Bagrationin aikana. Operaatio päättyi puna-armeijan täydelliseen voittoon ja Saksan keskustan armeijaryhmä tuhottiin miltei kokonaan. Hamann joutui Neuvostoliittoon sotavankeuteen. Sodan jälkeen Hamannia syytettiin Brjanskin ja Orjolin siviilejä vastaan tehdyistä rikoksista hänen toimiessaan kaupunkien komendanttina. Neuvostoliittolainen sotaoikeus Brjanskissa totesi hänet syylliseksi sotarikoksiin ja tuomitsi hänet kuolemaan 26. joulukuuta 1945. Hamann hirtettiin vielä samana päivänä.
Kari Cavén
thumb|Waterfall, 2001, [[Malmö.]] Kari Tapio Cavén (s. 13. maaliskuuta 1954 Savonlinna) on suomalainen kuvanveistäjä.
Via Julia Augusta
Via Julia Augusta oli roomalainen tie, joka johti Placentiasta Italiasta Arelateen Galliassa. Italiassa se noudatti paljolti varhaisempien Via Aemilia Scaurin ja Via Postumian reittejä.
Kiva (organisaatio)
Kiva on yhdysvaltalainen yleishyödyllinen mikroluotto-organisaatio, joka tarjoaa internetpalvelunsa kautta yksityishenkilöille mahdollisuuden lainata rahaa kehitysmaiden pienyrityksille tai yksittäisille yrittäjille. Kiva toimii noin 300 paikallisen yhteistyökumppanin kautta.
Historia
Huhtikuussa 2005 Kivan ensimmäiset seitsemän lainaa oli rahoitettu, yhteensä 3500 dollaria, ja alkuperäisiä yrittäjiä pidettiin myöhemmin "Dream teamina". Syyskuussa 2005 yrittäjät maksoivat lainansa kokonaisuudessaan takaisin ja Kivan perustajat ymmärsivät perustaneensa kestävän mikroluototuskonseptin. Kokeiluvaiheen jälkeen Flannery ja Jackley perustivat Kivan yleishyödylliseksi organisaatioksi. Vuonna 2006 menestyneitä yrittäjiä ja liikemiehiä siirtyi Kivaan töihin, muun muassa Premal Shah PayPalista ja LinkedIn-palvelun toimitusjohtaja ja perustaja Reid Hoffman. Pian ensimmäisen vuosipäivän jälkeen lokakuussa 2006 Kiva saavutti miljoonan dollarin rajapyykin mikrolainojen yhteismäärässä ja solmi sopimuksen 20 yhteistyökumppanin kanssa. Sittemmin Kiva on jatkanut kasvuaan ja solminut lisää yhteistyökumppanuuksia ja saanut tukea mediassa ja julkisessa keskustelussa.
Tunnusluvut
Lainoja on myönnetty yhteensä yli 700 miljoonan dollarin edestä, ja lainanantajia on ollut yli 1,3 mljoonaa. Kivan kautta on rahoitettu yli 900 000 lainaa. Keskimääräisen lainan koko on noin 400 dollaria. Kivan kaikkien yhteistyökumppaneiden keskimääräinen takaisinmaksuprosentti on 98,67 %.
Anadyrin lentoasema
Anadyrin lentoasema eli Anadyr-Ugolnyin lentoasema tai Ugolnyin lentoasema ( tai ; IATA: DYR, ICAO: UHMA; kansallinen lentoasemakoodi: УХМА ja ЬХМА ) on Venäjän koillisosan Tšukotkan Anadyrissä sijaitseva lentoasema, jota käytetään sekä siviili- että sotilasilmailun tarkoituksiin.
Maunu Ossian af Heurlin
Af Heurlinin vanhemmat olivat kirjapainonomistaja Lars Oskar Wilhelm af Heurlin ja Augusta Helena Bergbom ja puoliso Eva Alisa Matiskainen. Af Heurlin tuli ylioppilaaksi 1891 ja valmistui filosofian maisteriksi 1897 ja lääketieteen lisensiaatiksi 1906. Lääketieteen ja kirurgian tohtoriksi hän väitteli 1913. Af Heurilin toimi aluksi Helsingin yleisen sairaalan avustajalääkärinä 1908–1915 ja sitten Kittilän piirilääkärinä, Inarin ja Utsjoen aluelääkärinä ja vuodesta 1930 Petsamon aluelääkärinä. Viimeksi hän oli piirilääkäri Kurkijoella 1935–1940. Af Heurlin oli aatelissäädyssä edustaja valtiopäivillä 1900. Laulunopettaja, raittiusasia-aktiivi Paula af Heurlin oli Maunu Ossian af Heurlinin sisar.
Sant’Angelo dei Lombardi
Historia
Kunnan alueella on ollut asutusta jo ennen ajanlaskun alkua. Se sijaitsee kahden muinaisen asutuksen, Compsan ja Aeclanumin välissä, ja alueella on tehty arkeologisia löytöjä asutuksesta. Se linnoitettiin ensimmäisen vuosituhannen loppupuolella osana linnoitusketjua, jolloin Sant'Angelo dei Lombardi sijaitsi sitä hallinneen Salernon ruhtinaskunnan rajaseudulla. Vuonna 1076 Robert Guiscard valloitti alueet ja samalla myös Sant'Angelo dei Lombardin. Myöhemmin 1400-luvulla aluetta hallitsi Anjou-suku.
Sidibé Dédéou Ousmane
Ousmane työskenteli Malin sosiaaliturvainstituutissa vuodesta 1985. Vuonna 2014 hän oli perustamassa Centrale démocratique des travailleurs du Mali -ammattiliittoa ja on toiminut sen pääsihteerinä. Ousmane nimitettiin Choguel Maïgan hallituksen opetusministeriksi kesäkuussa 2021. Hänen päätehtävänsä on Malin kolulaitoksessa vallitsevan sekasorron ratkaiseminen.
Yks’, kaks’, kolme
Juoniselostus
MacNamara antaa parille häälahjaksi Wall Street Journaliin käärityn käkikellon, jossa on käen tilalla pieni Setä Samuli ja joka soittaa "Yankee Doodlea". Kellon sekä Oton moottoripyörään salaa kiinnitetyn provosoivan ilmapallon nähtyään DDR:n poliisi heittää Oton vankilaan amerikkalaisen propagandan levittämisestä. MacNamara luulee ongelmien olevan ohi kunnes paljastuu että Scarlett on raskaana. MacNamara saa Ingeborgin ja konttoripäällikkönsä Schlemmerin (joka paljastuu matkan varrella vanhaksi natsiksi) avulla venäläiset komissaarit hankkimaan Oton pois vankilasta, mutta tämä on nyt leimattu amerikkalaiseksi vakoojaksi eikä rautaesiripun toiselle puolelle ole enää asiaa. Elokuvan kiihkeässä loppujaksossa Otosta muokataan parissa tunnissa unelmavävy: hänet sliipataan aristokraatin näköiseksi, hotellin miestenhuonetta valvova köyhtynyt kreivi adoptoi hänet maksua vastaan ja MacNamara nimittää hänet Berliinin Coca-Cola-tehtaan johtajaksi. Sumutus onnistuu niin hyvin että Scarlettin isä nimittää Oton Euroopan-johtajakseen. MacNamara saa pettymyksekseen siirron osastopäälliköksi Atlantan pääkonttoriin, mikä kuitenkin pelastaa hänen avioliittonsa.
Mobutu Sese Seko
Valtaannousu
Vuonna 1949 Mobutu liittyi Belgian Kongon siirtomaa-armeijaan, Force Publiqueen, ja kohosi arvoasteikossa kersantiksi. Hän kirjoitti jo sotilaana salanimellä lehteen ja 1956 ryhtyi L'Avinirin lehtimieheksi. Hän matkusti Belgiaan vuoden 1958 maailmannäyttely yn ja opiskeli journalistiikkaa.
Hän tutustui moniin siirtomaavaltaa vastustaviin kongolaisiin, ystävystyi Patrice Lumumban kanssa ja liittyi tämän johtamaan Mouvement National Congolais -järjestöön, joka ajoi Belgian Kongon itsenäisyyttä. Mobutun uskotaan välittäneen tietoa kongolaisten keskusteluista Belgian tiedustelupalvelulle.
Vallassa
Korostaakseen afrikkalaista identiteettiä Mobutu nimesi maansa uudelleen Zaireksi lokakuussa 1971. Hän määräsi kaikki luopumaan kristityistä nimistä ja 1972 hän otti itselleenkin uuden afrikkalaisperäisen nimen Mobutu Sese Seko Kuku Ngbendu Wa Za Banga (”Kaikkivoipa voitontahtoinen taistelija, joka kulkee valloituksesta toiseen tulta kylväen”), joka lyheni arkikäytössä muotoon Mobutu Sese Seko. Länsimaisten pukujen tilalle tuli abacost-niminen vaate, jonka käyttäminen oli pakollista virkamiehille ja ministereille. Lisäksi Kongon suurimmat kaupungit saivat uudet afrikkalaiset nimet – esimerkiksi Léopoldvillestä tuli Kinshasa, Elisabethvillestä Lubumbashi ja Stanleyvillestä Kisangani.
Mobutu tarvitsi avustuksia entiseltä siirtomaaisännältä Belgialta, Ranskalta ja Yhdysvalloilta hillitäkseen Angolasta käsin toimivien Katangan kapinallisten hyökkäyksiä vuosina 1977 ja 1978.
Ministeri Domique Sakombi Inongon ansiosta Mobutun ympärille kehkeytyi vaikuttava henkilökultti. Kultin ylläpitämiseksi julkisille paikoille pystytettiin Mobutua esittäviä muotokuvia ja tiedotusvälineissä levitettiin häntä ylistävää propagandaa. Vuonna 1975 jopa kiellettiin mainitsemasta kenenkään muun kuin Mobutun nimeä viestimissä; muut mainittiin tittelillä. Vuonna 1983 Mobutu nimettiin sotamarsalkaksi.
Rubin
Rubin on eri satelliiteille suunniteltuja merenkulun AIS-järjestelmän laitteita. AIS on merenkulun raskaampien alusten pakollinen paikkatiedon lähetys- ja seurantajärjestelmä.
Kiss (kappale)
Kiss on Princen ja The Revolutionin kappale vuodelta 1986. Se julkaistiin Parade-albumin ensimmäisenä singlenä, ja siitä tuli yksi Princen suurimmista hiteistä.
Juuri
Rakenne
Juurista haarautuvat juurikarvat, jotka mahdollistavat veteen liuenneiden ravinteiden oton. Poikkeustapauksessa koko juuri voi puuttua, kuten sammalilta, tai juurikarvat, kuten metsämännyltä, jolloin juurikarvoja korvaavat sienirihmat. Ne elävät kasvin kanssa molemminpuolisessa hyötysuhteessa eli symbioosissa.
Vézac (Dordogne)
Vézac on Ranskan kunta Dordognen departementissa Uuden-Akvitanian hallintoalueella maan lounaisosassa. Kunnan pinta-ala on 13,0 neliökilometriä ja siellä on arviolta 620 asukasta (vuonna 2016).
Varikset
Varikset (Corvidae), puhekielessä varislinnut, on lintuheimo, johon kuuluu varpuslintujen lahkon suurimpia ja voimakkaimpia lajeja. Varikset ovat älykkäitä ja kekseliäitä lintuja, jotka hankkivat ravintonsa sekä kasvi- että eläinkunnasta. Korkeasta älykkyydestä kertoo muun muassa kyky käyttää työkaluja. Varislinnut tekevät johtopäätöksiä yhtä pätevästi kuin 5–7-vuotiaat ihmislapset.
Kalmukit
Kalmukit ovat Venäjän Kalmukiassa Kaspianmeren länsirannalla asuva mongolikansa. He polveutuvat alueelle 1600-luvulla muuttaneista oiraateista eli länsimongoleista. Kalmukit ovat Euroopan ainoa buddhalainen kansa. He puhuvat mongolikieliin kuuluvaa kalmukin kieltä. Kalmukkien nimitys juontuu venäläisten alun perin kaikista oirateista käyttämästä nimestä, joka puolestaan tuli turkkilaisten oirateille antamasta nimityksestä qalmaq. Kalmukit itse alkoivat käyttää nimitystä 1800-luvulla. Venäjän vuoden 2002 väestönlaskennan mukaan maassa asui 183 372 kalmukkia.
Sointu Huuskonen
Lähteet
Radion tanssiorkesteri
Mikon parhaat (vuoden 1996 albumi)
Mikon parhaat on Mikko Alatalon kokoelmalevy vuodelta 1996. Se on kolmas samanniminen Alatalon kokoelma.
Orari
Kierreorarit tehdään yksilöllisinä käsitöinä. Helsingin ortodoksisessa seurakunnassa erittäin huomattava näiden tekijä oli seurakunnan kirkkoleivän paistajana toiminut Valeria Snow.
Halsuan kirkko
Historiaa
Kirkon rakentaminen tuli ajankohtaiseksi Kokkolan seurakuntaan kuuluneen Halsuan rukoushuonekunnan perustamisen jälkeen vuonna 1824. Kirkonkello oli aluksi kirkontornissa, mutta vuonna 1882 rakennettiin kellotapuli Juho Jaakko Kuorikosken johdolla.
SModem
Ohjelmasta oli BBS järjestelmien ylläpitäjille myytävänä ryhmäkeskustelun mahdollistava versio, jonka pystyi integroimaan osaksi yleisimpiä BBS ohjelmistoja. Kopiointisuojauksena ohjelmassa käytettiin erikoista menetelmää, jossa ohjelman tilaaja joutui luomaan itselleen salaisen avaimen, jonka tiivisteen oli oltava yhteensopiva tilatun ohjelman kanssa. Mikäli ohjelman ja käyttöön tarvittavan avaimen kopioi eteenpäin, tuli samalla luovuttaneeksi ohjelman takaportin avaamiseen käytetyn salaisen avaimen. Tiedon tultua näin julkiseksi, muuttui kyseinen ohjelmaversio tilaajalleen käyttökelvottomaksi.
Anne Leinonen
Anne Leinonen (s. 1973 Juva) on suomalainen kirjailija ja kustannustoimittaja. Hän on kirjoittanut useita nuortenkirjoja yhdessä Eija Lappalaisen kanssa. Leinonen luokittelee itsensä reaalifantastikoksi. Hän on toimittanut omaa spekulatiiviseen fiktioon erikoistunutta Usva-verkkolehteä.
Stikari
Nykyisin stikaria voivat pitää toimittavan papin luvalla kaikki palveluksessa avustavat miespuoliset henkilöt; useimmilla seurakunnilla on myös pienten poikien (yli 6-vuotiaiden) ylle sopivia stikareita. Erityisesti suurina juhlapyhinä kirkonpalvelijoina näkee runsaasti pieniä poikia; huomattava osa on papiston tai luottamushenkilöiden poikia.
Alusstikariksi nimitetään papin ja piispan käyttämän täydellisen ortodoksisen jumalanpalveluspuvun alimmaiseksi puettavaa yleensä valkoista pitkää vaatetta, joka symboloi kastepukua ja tahrattomuutta.
Kyrö Distillery
Historia
Kyrö Distilleryn tuotteita viedään useisiin maihin Suomen ulkopuolelle. Tammikuussa 2020 tislaamo avasi tytäryhtiö Kyrö Distillery Company GmbH:n Saksaan. Tytäryhtiön hallinnassa on tislaamon tuotteita myyvä verkkokauppa, jonka kautta palvellaan eurooppalaisia kuluttajia ja viskin ystäviä ympäri maailmaa. Altian toimitusjohtajana toiminut Antti Pankakoski nimitettiin Kyrö Distilleryn hallituksen puheenjohtajaksi 18. syyskuuta 2014. Hallituksen puheenjohtajana vuoden 2020 alusta lähtien on toiminut Christian Lorenzen.
Kirjallisuusvuosi 1890
Kirjallisuusvuosi 1890 käsittelee vuoden 1890 tärkeitä kirjallisuuden tapahtumia, uutisia ja julkistuksia.
Chiloé
Kulttuuri
Puusta tehdyt Chiloén kirkot ovat Unescon maailmanperintöluettelossa vuodesta 2000.
Ektenia
Ektenia (kreikaksi ekténia eli verkkaisuus) on ortodoksisessa jumalanpalveluksissa vuorolukuna lausuttava rukoussarja, joka koostuu lyhyistä anomuksista. Anomusten välillä lauletaan rukous "Herra armahda" tai "Anna Herra". Ektenian anomukset lausuu yleensä diakoni. Ajatuksena on että seurakunta rukoilee yhdessä esilukijan - papin tai diakonin - lausumin sanoin.
H. J. Blackham
Harold John Blackham (31. maaliskuuta 1903 Birmingham, Englanti – 23. tammikuuta 2009) oli brittiläinen humanisti ja kirjailija. Hän on kirjoittanut filosofisista ja historiallisista aiheista.
Totuustaulu
Esimerkki 2
Onko lause (A∧B)↔ A tautologia?
Lemun vaakuna
Lemun vaakunassa on punaisessa kentässä nelipuolainen hopeinen pyörä, josta nousee hopeinen apilaristi. Vaakunan apilat viittaavat maatalouteen ja risti ja pyörä puolestaan tarinan kirkkohirsikuormaan. Vaakunan on suunnitellut Kaj Kajander. Se on vahvistettu käyttöön 11. lokakuuta 1966. Se muuttui epäviralliseksi kotiseutuvaakunaksi kunnan liityttyä Maskuun vuonna 2009.
Paasto
Hindulaisuus
Hindulaisuudessa uskonnollista paastoa harjoitetaan ekadasina (jokaisen Kuun puolijakson yhdentenätoista päivänä). Jotkut paastoavat myös täydenkuun aikaan. Tiukasti noudatetun paaston aikana ei nautita ruokaa eikä juomaa. Paasto alkaa edellisen päivän auringonlaskusta ja päättyy seuraavan päivän auringonnousuun.
Protestantismi
Uskonpuhdistajat arvostelivat paastoa ulkoisena toimintana, jolla ei voinut saavuttaa pelastusta, eivätkä eurooppalaiset protestantit usein vietä paastoa ainakaan uskonnollisista syistä.
Dieter Wisliceny
Wisliceny oli tärkeä todistaja Nürnbergin oikeudenkäynneissä, ja hänen todistustaan käytettiin myös oikeudenkäynnissä Israelissa Adolf Eichmannia vastaan. Wisliceny siirrettiin lopulta Tšekkoslovakiaan, jossa häntä syytettiin sotarikoksista. Wisliceny hirtettiin vuonna 1948.
Kreikanmonni
Kreikanmonnin pituus on tavallisesti 22,7 senttimetrin luokkaa ja voi maksimissaan olla 46 senttimetrin luokkaa. Sillä on peräevässään 66-75½ ruotoa. Leuassaan kreikanmonnilla on yksi viiksipari.
Frans Timmermans
Kunnianosoitukset
Lähde:
Elämäkerta
Elämäkerta eli biografia on esitys henkilön elämänvaiheista ja toiminnasta. Suppeassa muodossaan elämäkerta luettelee henkilön ulkonaiset vaiheet esimerkiksi matrikkelimuodossa. Perusteellinen elämäkerta tuo esiin myös henkilön toiminnan motiiveja ja luonnehtii hänen persoonallisuuttaan ja elinpiiriään.
Tunnettuja elämäkertoja
Kautta aikojen on julkaistu käytännön elämässä tarvittavia henkilötietokirjoja. Aateliset pyrkivät kohottamaan sukunsa arvoa aateliskalentereilla, joista tunnetuin on vuodesta 1763 julkaistu Gothan hovikalenteri (Gothaischer Hofkalender / Almanach de Gotha). Suomessa aateliskalenteria julkaistiin vuodesta 1858 lähtien, alun perin nimellä Finlands ridderskaps och adels kalender. Sukututkimukset ovat laajentuneet muihinkin väestöryhmiin. Suomen tunnetuin sukututkimus on laajaa pappissukua käsittelevä Elias Robert Alceniuksen julkaisema Sursillin suku (1850). Erilaiset matrikkelit ja kansalaishakemistot ovat merkittäviä henkilötietojen lähteitä, mutta nykyiset tietosuojasäännökset rajoittavat niiden tekemistä.
Elämäkerrat Suomessa
Suomenkielisen muistelmakirjallisuuden uranuurtaja on valtiopäivämies Agathon Meurman. Hänen vuonna 1909 ilmestynyt elämäkertansa on nimeltään Muistelmat I. Tähän aikaan alkoi ilmestyä runsaasti suomenkielisiä matkakuvauksia, erityisesti tutkimusmatkoilta. Näitä olivat Matthias Alexander Castrénin ja Georg August Wallinin matkoilta toimitetut teokset sekä G. J. Ramstedtin ja Carl Gustaf Emil Mannerheimin suomennetut Aasian-kuvaukset.
Dusty Hill
Hill meni naimisiin Charleen McCroryn kanssa vuonna 2002. Vuonna 2000 kesken Euroopan-kiertueen Hillillä havaittiin hepatiitti C.
Hill kuoli 72-vuotiaana kotonaan Texasin Houstonissa.
C30
Hankinta
Ensimmäinen juna saapui Tukholmaan 9. kesäkuuta 2018. Se vedettiin kiskoja pitkin veturilla työntämällä Tanskan läpi. Loppuvuoden ja koko vuoden 2019 junaa on koeajettu punaisella linjalla. Loppuvuodesta 2019 koeajot siirtyivät viimeiseen vaiheeseen, jossa sillä ajetaan normaalin matkustajaliikenteen seassa kuitenkaan ottamatta matkustajia kyytiin.
Harry Martinson
Perhe ja Nobelin kirjallisuuspalkinto
Martinson osallistui Suomen talvisotaan Sallassa ruotsalaisten vapaaehtoisten yksikköön ja kirjoitti kokemuksiinsa pohjautuvan romaanin Verklighet till döds. Vuonna 1941 Martinson erosi ensimmäisestä vaimostaan Swartzista, ja seuraavana vuonna hän avioitui Ingrid Lindcrantzin kanssa, josta liitosta syntyi kaksi tytärtä. Vuonna 1949 Martinson valittiin Ruotsin akatemiaan ja 1954 hänestä tuli Göteborgin yliopiston kunniatohtori. Martinson sai yllättäen Nobelin kirjallisuuspalkinnon vuonna 1974 Eyvind Johnsonin kanssa. Martinsonin ja Johnsonin valinta kirjallisuuden nobelisteiksi herätti kovaa kiistelyä sanomalehdissä, sillä molemmat olivat itse palkinnon myöntäneen akatemian jäseniä. Muutamat nuoremmat vasemmistolaiset arvostelivat Martinsonia myös siitä, ettei tämä ottanut “oikealla tavalla” kantaa politiikkaan.
Malesian historia
Singhasari ja Majapahit
Vuonna 1288 Kedirin kuningaskunnan valtaansa alistanut Singhasari valloitti Shrivijayalta Malakan niemimaan itä- ja eteläosat sekä Sumatralla sijainneita alueita. Singhasarin valtakausi ei kestänyt kauan, sillä mongolit saapuivat 1270-luvulla Kiinan alueelle. Kublai-kaanin johtaman mongolien Yuan-dynastian lähettiläät saapuivat Kiinasta Kaakkois-Aasiaan ja vaativat jaavalaisilta vasalliveron maksamista. Tähän ei Singhasarin hallitsija Kertanagara suostunut, vaan lähetti mongolien lähetystön takaisin. Kublai-kaani kokosi suuren laivaston jaavalaisten rankaisemiseksi, mutta ennen mongolien hyökkäystä Kertanagara murhattiin vuonna 1292 Kedirin kapinoidessa Singhasaria vastaan.
Hollantilaisten valtakausi
thumb|250px|Hollantilaisten ajasta on [[Malakka|Malakan kaupungin Dutch Squarella perintönä kuvernöörin hallintorakennus Stadthuys ja kirkko.]] Hollantilaiset ryhtyivät kasvattamaan Kaakkois-Aasiassa vaikutusvaltaansa 1600-luvulla. Hollannin Itä-Intian kauppakomppania hallitsi Jaavan ja Sumatran välissä olevaa Sundasalmea, joka oli Malakansalmen ohella merkittävä reitti Kaakkois-Aasiasta länteen. Hollanti otti Portugalin valta-aseman Kaakkois-Aasiassa, kun hollantilaiset saivat hallintaansa Maustesaaret. Hollanti valtasi 1641 Malakan portugalilaisilta. Myös Johore liittoutui hollantilaisten kanssa portugalilaisten ajamiseksi pois niemimaalta. Johor kärsi kuitenkin sisäisistä kiistoista, eikä Malakka palannut enää Johoren hallintaan.
Brittiläinen Malaija
Pohjoisessa Kelantan oli alueen vahvin valtio, se oli väkiluvultaan suurin ja sillä oli hyvät suhteet siamilaisiin ja indokiinalaisiin. Itärannikon Kelantan ja Terengganu olivat myös välttyneet sumatralaisten toistuvilta hyökkäyksiltä, kun länsirannikko kärsi useista sodista. Länsirannikon Selangor oli bugisien alaisuudessa ja se oli vähäväkisin lännessä sijainneista valtioista. Lännessä Negeri Sembilan oli minangkabau-päällikköjen alaisuudessa jakautunut yhdeksään pienempään päällikkökuntaan. Eteläisin sulttaanikunta Johore oli sekavassa tilanteessa perimyskiistojen ja Singaporen-sopimuksen takia, britit olivat Singaporessa sulttaani Husseinin allekirjoittamalla sopimuksella, jonka valtaa malaijit eivät tunnustaneet. Johore oli myös menettänyt otteensa Pahangin alueesta.
Malaijan liitto
Malaijan liitto syntyi huhtikuussa 1946. Brittien päätös Malaijan liiton perustamisesta sai aikaan rajun vastalausemyrskyn. Toisaalta vastustettiin brittien ylivaltaa Malaijan liitossa ja toisaalta taas liittoon kuuluneen Singaporen kiinalaisväestöä. Tämän seurauksena malaijinationalismi nosti päätään ja malaijit perustivat Yhtyneiden malaijien kansallisjärjestön (United Malays National Organization, UMNO), jonka tavoitteena oli kumota Malaijan liiton perustaminen, sekä palauttaa sulttaanien valta ja estää kiinalaisenemmistöisen Singaporen kuuluminen Malaijan liittoon. Brittihallinto pelkäsi tilanteen hallinnan menettämistä ja naapurimaa Indonesian levottomuuksien leviämistä Malaijaan.
Malaijan itsenäisyys
Brittiläisten tavoitteena oli luoda Malaijaan yhtenäinen kommunismin vastainen valtio, jonka väestö koostui malaijien, kiinalaisten ja intialaisten yhteisöistä. Britit uskoivat että Malaijan nationalistisia aatteita tukemalla saataisiin kommunismin uhka torjuttua. Britit tukivat Malaijan itsenäisyyspuolueen perustamista, joka vaalisi kaikkien Malaijan etnisten ryhmien etuja. Monikulttuurisuus ei ollut maassa suosittua, joten puolueen kannatus jäi vähäiseksi.
Liperi (kunta)
Liperi on Suomen kunta, joka sijaitsee Pohjois-Karjalan maakunnassa aivan Joensuun kaupungin vieressä. Kunnassa asuu 0 ihmistä, ja sen pinta-ala on 0 km2, josta 0 km2 on vesistöjä. Väestötiheys on 0 asukasta/km2. Liperi on saaristolain mukainen saaristo-osakunta ja sen naapurikunnat ovat Heinävesi, Joensuu, Kontiolahti, Polvijärvi, Rääkkylä, Savonlinna ja Outokumpu. Entisiä naapurikuntia ovat Joensuuhun liitetty Pyhäselkä ja Savonlinnaan liitetty Savonranta.
Kirkonkylä
Vanha puinen kunnantalo on seudun vanhimpia rakennuksia; sen suojelemisesta on kiistelty 1990-luvulta lähtien. Purkulupaa talolle ei ole saatu, joten kunta on tehnyt talosta kunnostussuunnitelman 2009. Vuonna 2015 Liperiin rakennettiin uusi terveyskeskus ja vanha terveyskeskus pääosin purettiin. Terveyskeskuksen takana toimii Pohjois-Karjalan pelastuslaitoksen Liperin paloasema. Paloasemat löytyvät myös Ylämyllyltä ja Viinijärveltä.
Malesian historia
Singapore ja Malesia
Vastakkainasettelu malaijiväestön ja kiinalaisväestön välillä kasvoi ja Singaporessa puhkesi väkivaltaisia yhteenottoja malaijien ja kiinalaisten kesken heinäkuussa 1964. Malesian mannermaalla katsottiin, että Singaporen erottaminen valtioliitosta oli ainoa ratkaisu pitkään rotukiistaan. Malesiaa hallinnut UMNO pelkäsi myös kiinalaisten vallan kasvua mannermaan oppositiopuolueissa, sekä Itä-Malesian Sabahissa ja Sarawakissa. Ristiriidat johtivat siihen että kesällä 1965 Malesian valtiopäivät sääti lain, jolla Singapore erotettiin Malesiasta. Erottamisen jälkeen syntyi itsenäinen Singaporen valtio 9. elokuuta 1965.
Nykyaikainen Malesia
Huhtikuussa 2019 Malesiassa alkoi korruptio- ja rahanpesuoikeudenkäynti entistä pääministereriä Najib Razakia vastaan. Najibin ja hänen liittolaistensa väitetään kavaltaneen miljardeja euroja valtion sijoitusrahastosta vuosina 2009-2014 ja heidän väitetään pesseen rahoja Yhdysvalloissa ja muualla maailmassa avaamiensa pankkitilien kautta. Syyttäjän mukaan kavalletuista rahoista päätyi Najibin omalle pankkitilille yli 600 miljoonaa euroa. Najib kiisti syytteet. Syytettynä oli myös Najibin vaimo Rosmah Mansor, joka myös kiisti syyllisyytensä.
Edo-kausi
Kristittyjen vaino
Shōgunaatti piti katolilaisia vakavina häiriön aiheuttajina, mikä johti katolilaisten vainoon. Vuosina 1637–1638 käytiin Shimabaran kapina, missä tyytymättömät katolilaiset samurait ja talonpojat kapinoivat bakufua vastaan, ja Edo kutsui hollantilaiset alukset pommittamaan kapinallisten tukikohtaa. Tapahtuma merkitsi kristillisen liikehdinnän loppua, vaikkakin jotkut katoliset kristityt selviytyivät maan alla, niin kutsuttuina Kakure Kirishitanina.
Eristäytyminen
Vuoteen 1650 mennessä kristinusko oli lähes kokonaan hävitetty Japanista, ja ulkopuolinen poliittinen, taloudellinen ja uskonnollinen vaikutus Japaniin oli erittäin rajoitettua. Seuranneen ajanjakson aikana ainoastaan Kiinalla ja Hollannin Itä-Intian kauppakomppanialla oli oikeus vierailla Japanissa kaupankäynnin merkeissä ja silloinkin he pääsivät vain Dejiman satamaan Nagasakissa. Muut Japanin rannoille saapuvat eurooppalaiset teloitettiin ilman oikeudenkäyntiä.
Tokugawa bakufu
Tokugawat eivät ainoastaan lujittaneet valtaansa uudelleen yhdistettyyn Japaniin, vaan heillä oli ennennäkemätön valta myös keisariin, hoviin, kaikkiin daimioihin sekä uskonnollisiin yhteisöihin. Keisaria pidettiin ylimpänä poliittisena oikeutuksena näennäisesti keisarillisen perheen vasallina toimivalle shōgunille. Tokugawat auttoivat keisarillista perhettä saavuttamaan entisen loistonsa uudelleenrakentamalla sen palatsit ja luovuttamalla sille uusia maita. Taatakseen läheiset suhteet keisarilliseen perheeseen, Ieyasun pojan tytär Tokugawa Masako naitettiin keisarille 1620.
Yhteiskunta
Kauppiaiden alapuolella olivat niin kutsutut etat ja hinin'it, joiden ammatit rikkoivat buddhalaisia tabuja. Etat olivat teurastajia, nahkureita sekä haudankaivajia. Hinit olivat kaupunginvartioita, katusiivoojia sekä teloittajia. Toisen ryhmän muodostivat viihdyttäjät sekä prostituoidut. Sana eta tarkoittaa likaista ja hinin epäinhimillistä. Sanat heijastavat muiden luokkien käsitystä siitä, etteivät etat tai hininit olleet edes ihmisiä. Joskus eta-kylät jätettiin virallisista kartoista pois.
Liperi (kunta)
Liikenne
Kunnan paikallis- ja koululaisliikenteestä vastaa Joensuun seudun joukkoliikenne.
Edo-kausi
Eristäytymisen loppu
Toisinajattelijoiden johdossa oli Tokugawa Nariaki, joka oli kauan sitten omaksunut sotilaallisen uskollisuuden keisaria kohtaa sekä ulkomaalaisvastaiset ajatukset, ja joka oli asetettu kansallisen puolustuksen johtoon 1854. Mito-koulukunnalla, joka perustui uuskungfutselaisuuteen sekä šinto-periaatteisiin, oli omat tarkoitusperänsä keisarillisen instituution entisöinnissä, lännen torjumisessa sekä maailman keisarikunnan perustamisessa taivaallisen Yamato-dynastian johdolla.
Meiji-restauraatio
Viimeisten vallassaolovuosiensa aikana bakufu yritti kaikin keinoin saada takaisin asemansa, vaikka sen osallistuminen modernisaation ja ulkomaisiin valtoihin teki siitä länsimaalaisvastaisen mielipiteen maalitaulun kautta maan. Iemochin kuoltua 1867 Keiki valittiin uudeksi shōguniksi ja hän vaihtoi valtaan noustessaan nimekseen Tokugawa Yoshinobu. Hän toimi asemassaan vuoteen 1868 asti, jolloin valta siirrettiin shōgunilta keisarille. Tokugawa-shōgunaatin ja sen vastustajien välienselvittely laajeni samana vuonna Boshin-sodaksi. Tapahtumia, jotka johtivat vallan siirtymiseen shōgunilta keisarille kutsutaan Meiji-restauraatioksi, jota puolestaan seurasi Meiji-kausi.
Karfentratsoni-etyyli
Valmistus ja käyttö
Karfentratsoni-etyyliä valmistetaan 4-(difluorimetyyli)-4,5-dihydro-3-metyyli-5-okso-1H-1,2,4-triatsolin ja etyyli-α,2,5-trikloori-4-fluoribentseenipropanoaatin välisellä reaktiolla emäksisissä olosuhteissa. Ainetta käytetään dispersiona muun muassa vehnä-, maissi- ja soijapapuviljelmillä. Tämän lisäksi sitä voidaan käyttää puuvillaviljelmillä lehtien kuihduttamiseen ennen sadonkorjuuta. Karfentratsoni-etyyli on hyväksytty käytettäväksi rikkaruohomyrkkynä muun muassa Euroopan unionin alueella, Yhdysvalloissa, Kanadassa ja Australiassa.
Suomen tienumerointijärjestelmä
Ensimmäinen numerointi
1920-luvun tielait siirsivät päätieverkon rakentamis- ja ylläpitovastuun kunnilta valtiolle. Autoliikenteen kasvu pakotti suunnittelemaan tieverkkoa laajemmalla kuin yksittäisten kuntien tasolla. 1930-luvulla määriteltiin tärkeimpien valtakunnallisten teiden verkko, ja vuonna 1938 otettiin käyttöön termit valtatie ja kantatie sekä ensimmäinen numerointijärjestelmä.
Kazanin piiritys
Kazanin piiritys oli piiritystaistelu, jossa tsaari Iivana IV Julman johtama Venäjän armeija valtasi Kazanin kaanikunnan pääkaupungin Kazanin. Piiritys kesti elokuusta lokakuuhun vuonna 1552.
Akira Suzuki
Akira Suzuki (, s. 12. syyskuuta 1930 Mukawa ) on japanilainen kemisti, joka palkittiin lokakuussa 2010 Richard F. Heckin ja Ei-ichi Negishin kanssa Nobelin kemianpalkinnolla palladiumin käyttöä ristikytkentäreaktioiden katalyyttinä koskevista tutkimuksista. Suzuki-reaktio on nimetty hänen mukaansa. Suzuki on Hokkaidōn yliopiston emeritusprofessori
Vaalesjoki
Toisessa maailmansodassa Vaalesjoki oli taistelujen kohteena operaatio Hopeakettua toimeenpantaessa 1941. Vaalesjoen suussa sijaitsi ennen samanniminen kalastajakylä.
Faistos
Historia
Nimi ”Faistos” palautuu ilmeisesti paikan alkuperäiseen nimeen ja esiintyy lineaari-B-kirjainmerkein kirjoitetuissa mykeneläisissä kirjoituksissa muodossa pa-i-to. Faistos mainitaan Homeroksen Iliaassa.
Faistoksen arkeologiset kaivaukset alkoivat vuonna 1900 Federico Halbherrin ja Luigi Pernier'n johdolla, ja jatkuivat toisen maailmansodan jälkeen Doro Levin johdolla. Faistoksessa ei ole suoritettu samanlaisia laajamittaisia ennallistuksia kuin Knossoksessa, vaan se on lähempänä sitä tilaa missä se löydettiin. Kaivauksia ovat suorittaneet italialaiset arkeologit.
Eeva Karppinen
Karppinen opiskeli Berkeleyn yliopistossa ja suoritti tutkinnon pääaineenaan kansantaloustiede. Tämän jälkeen hän valmistui Lundin yliopistosta taloustieteen maisteriksi.
Sierainlaiskiainen
Elintavat
Sierainlaiskiaiset viihtyvät puissa. Ne saattavat asustaa samassa puussa vuosia. Sierainlaiskiaiset ovat aktiivisia suurimmaksi osaksi yöllä. Pitkä turkki suojaa niitä auringonpaahteelta.
Lehti (kasvitiede)
Lehti on kasvin varren nivelestä kasvava peruselin. Tyypillisin lehti on kasvulehti, yleensä ohut ja vihreä kasvinosa, joka vastaanottaa auringon valoa yhteyttämistä varten. Kasvitieteellisesti myös neulaset ovat lehtiä. Joillakin kasvilajeilla lehdistä tai lehden osista voi olla kehittynyt erinäköisiä rakenteita, kuten monilla kaktuksilla (Cactaceae) piikkejä tai useilla hernekasveilla (Fabaceae) kärhiä. Lisäksi joillakin kasvilajeilla lehdet voivat toimia myös aineiden, kuten veden, varastona. Tällaisia kasveja kutsutaan (lehti)sukkulenteiksi.
Lehtiruoti
Lehtiruoti on se osa lehdestä, jossa ei ole lehtilapaa. Lehtiruodin läpi kulkee johtojänne, jota pitkin lehden yhteyttämistuotteet voivat siirtyä muihin kasvinosiin. Lehtiruodin tehtävänä on myös ylläpitää lehden asentoa ja jäykkyyttä, ja täten helpottaa muun muassa kasvin valonsaantia. Toisinaan lehtiruoti voi puuttua kasvilta kokonaan, kun taas joillakin kasveilla lehtiruoti voi olla litistynyt ja leventynyt niin sanotuksi laakaruodiksi. Lehtilapa saattaa olla surkastunutkin, jolloin laakaruoti muodostaa lehden pääosan. Sellaista lehteä sanotaan ruotilehdeksi.
Termistöä
II Lehtilaitoja:
Erik Back
pienoiskuva|Erik Back Jyväskylän Kalevan kisoissa vuonna 2018.Erik Vilhelm Back (s. 21. maaliskuuta 1994 Helsinki) on suomalainen pikajuoksija. Hän edustaa HIFK-friidrottia ja häntä valmentaa Nick Dalkin. Vuosina 2016–2019 häntä valmensi Atte Pettinen.
Oppivelvollisuuslaki
Taustaa
Myös kansakoulujärjestelmä syntyi. Ensimmäisenä perustettiin Hausjärvelle Erkylän kartanoon kansakoulu vuonna 1856 ja ensimmäinen kunnallinen kansakoulu perustettiin Janakkalan Hamppulaan vuonna 1861 ja ensimmäinen sekä poikia ja tyttöjä samanaikaisesti opettava kansakoulu perustettiin Elimäen Mustilaan vuonna 1864. Yleensä kansakoulut, varsinkin yhteiskunnan ylläpitämät, kokivat voimakasta vastustusta. Talonpojat eivät halunneet tehdä lapsistaan herroja ja kauhistelivat silloisen koulutuksen vaatimattomiakin kuluja.
Lvovin–Sandomierzin taistelu
Lvovin-Sandomierzin taistelu (tunnetaan myös nimellä Lvovin-Sandomierzin offensiivi) oli Saksan ja Neuvostoliiton välinen taistelu Lvivin ja Sandomierzin kaupungeista Länsi-Ukrainassa ja Itä-Puolassa vuonna 1944. Taistelun aikana Neuvostoliitto valloitti myös Stanislavin (nyk. Ivano-Frankivskin) kaupungin. Taistelu alkoi 13. heinäkuuta 1944 ja päättyi 29. elokuuta, jolloin puna-armeija sai vallattua kaupungit itselleen. Lviv ja Stanislav valloitettiin 27. heinäkuuta ja Sandomierz elokuussa 1944.
Luettelo Formula 1 -sarjan paalupaikkaennätyksistä
Joskus paalupaikan ajanut kuljettaja on menettänyt paalupaikkamerkintänsä tuomaristolta saatujen tai autonosien vaihdosta aiheutuneiden rangaistusten vuoksi. Esimerkiksi kaudella Lewis Hamilton menetti paalupaikkansa Pastor Maldonadolle Espanjan osakilpailussa, koska Hamiltonin auto pysähtyi radan varteen aika-ajon päätteeksi eikä autossa ollut enää riittävästi polttoainetta, minkä seurauksena tuomaristo hylkäsi suorituksen. Samalla kaudella Michael Schumacher menetti paalupaikkansa Mark Webberille Monacon osakilpailussa, koska Schumacher aiheutti Espanjan osakilpailussa kolaritilanteita ja sai viiden lähtöruudun rangaistuksen Monacoon. Kaudella Max Verstappen menetti paalupaikkansa Charles Leclercille Meksikon osakilpailussa, kun hän ei hidastanut vauhtiaan keltaisten lippujen aikana. Kaudella Verstappen menetti paalupaikkansa Carlos Sainzille, koska hän sai ylimääräisen voimayksikön vaihdosta lähtöruuturangaistuksen kilpailuun.
Kaarlo Tarkka
Elämä ja urheilu-ura
Tampereen Kiertäjien kasvatti Tarkka pelasi kasvattajaseurassaan yhteensä kolmella SM-sarjakaudella vuosien 1957–1964 välillä. Vuosina 1964–1966 hän pelasi kaksi kautta SM-sarjaa Tampereen Pyrinnössä. Kauden 1964–1965 Tarkka pelasi uransa parhaalla, 11,6 pisteen keskiarvolla.
Brian Eno
Brian Eno aloitti ammattimuusikon uransa Lontoossa laulaja Bryan Ferryn kanssa perustamassaan Roxy Music -yhtyeessä. Hän soitti yhtyeessä vuosina 1971–1973. Erimielisyydet Ferryn kanssa veivät Enon soolouralle. Vuosina 1973–1978 hän julkaisi neljä elektronisen rockmusiikin merkkiteosta: Here Come the Warm Jets, Taking Tiger Mountain (By Strategy), Another Green World ja Before and After Science. Näitä seurannut Ambient-sarja – Music for Airports, The Plateaux of Mirror, Day of Radiance ja On Land – antoi nimen uudelle musiikkityylille, ambientille.
Da’wa
Erot lähetystyöhön
Länsimaihin levinnyttä da'wa-toimintaa ei pidä sekoittaa kristillistä lähetystä muistuttavaan työhön, sillä da'wa sisältää Jumalan lain mukaisen ajatuksen islamilaisen valtion luomisesta. Suurin osa tavallisista muslimeista ei hyväksy pakkokäännytystä. Osa uskonoppineista löytää kuitenkin islamin pyhistä teksteistä perustelut väkivaltaiselle käännytykselle ja sille, että kääntymisestä kieltäytyvä tulee surmata.